চরফ্যাশনে সাবেক স্বামীর ঘরে উঠে আত্মহত্যার হুমকি নারীর
চরফ্যাশনের এওয়াজপুর ইউনিয়নে তালাকপ্রাপ্ত স্ত্রী ছনিয়া বেগম সাবেক স্বামী আবুল কাশেমের ঘর দখল করে অবস্থান নিয়েছেন। মারধর করে শাশুড়ি হোসনেয়ারা বেগমকে বাড়ি থেকে বের করে দিয়েছেন। আদালতের গ্রেফতারি পরোয়ানা থাকায় আগে থেকেই পালিয়ে বেড়াচ্ছেন স্বামী আবুল কাশেম। এখন ভয়ে বাড়ি যেতে পারছেন না শ্বশুর আনিচল হক ফরাজিও। ফাঁকা বাড়িতে স্বামী ও শ্বশুরের দুটি ঘর দখলে রেখে আত্মহত্যার হুমকি দিচ্ছেন ছনিয়া বেগম। এওয়াজপুর ইউনিয়নের ৮নং ওয়ার্ডের আনিচল হক ফরাজির বাড়িতে ২৫ মার্চ থেকে চলছে এমন হুলুস্থূল কাণ্ড। শনিবার সরজমিনে ওই বাড়িতে গিয়ে দেখা গেছে, বাড়ির দুটি টিনশেড ঘরের একটিতে থাকেন আনিচল হক ফরাজি এবং অপর ঘরটিতে ছেলে আবুল কাশেম। এখন তারা কেউ বাড়িতে নেই।







আনিচল হক ফরাজি অভিযোগ করেন, লালমোহনের চরলক্ষী গ্রামের মো. আনসার মিয়ার মেয়ে ছনিয়া বেগমের সঙ্গে আবুল কাশেমের বিয়ে হয় ৫ বছর আগে। তাদের ৪ বছরের একটি সন্তান আছে। ছনিয়া বেগম টিকটকে আসক্ত হয়ে পর পুরুষের সঙ্গে আপত্তিকর যোগাযোগে জড়িয়ে পড়েন। যা নিয়ে পারিবারিক সম্পর্কে অবনতি ঘটে। এসব কারণে গত বছর স্ত্রী ছনিয়াকে তালাক দেন। তালাক পেয়ে ছনিয়া বেগম আবুল কাশেমকে আসামি করে ভোলা জুডিশিয়াল ম্যাজিস্ট্রেট আদালতে মামলা করেন।




অভিযোগ প্রসঙ্গে ছনিয়া বেগম বলেন, তালাকের বিষয় তার জানা নেই। তবে সামাজিকভাবে তার প্রাপ্য বুঝিয়ে দিলে তিনি চলে যেতেন। কিন্তু মামলা চলমান থাকা অবস্থায় সামাজিক ফয়সালার সুযোগ আছে কিনা-এমন প্রশ্নের জবাবে ছনিয়া বেগম কোনো কথা বলেননি। শশীভূষণ থানার ওসি মো. মিজানুর রহমান পাটোয়ারী জানান, বিষয়টি সমঝোতার জন্য উভয়পক্ষকে থানায় আসতে বলা হয়েছে কিন্তু কেউ আসেনি।

চরফ্যাশনের এওয়াজপুর ইউনিয়নে তালাকপ্রাপ্ত স্ত্রী ছনিয়া বেগম সাবেক স্বামী আবুল কাশেমের ঘর দখল করে অবস্থান নিয়েছেন। মারধর করে শাশুড়ি হোসনেয়ারা বেগমকে বাড়ি থেকে বের করে দিয়েছেন। আদালতের গ্রেফতারি পরোয়ানা থাকায় আগে থেকেই পালিয়ে বেড়াচ্ছেন স্বামী আবুল কাশেম। এখন ভয়ে বাড়ি যেতে পারছেন না শ্বশুর আনিচল হক ফরাজিও। ফাঁকা বাড়িতে স্বামী ও শ্বশুরের দুটি ঘর দখলে রেখে আত্মহত্যার হুমকি দিচ্ছেন ছনিয়া বেগম। এওয়াজপুর ইউনিয়নের ৮নং ওয়ার্ডের আনিচল হক ফরাজির বাড়িতে ২৫ মার্চ থেকে চলছে এমন হুলুস্থূল কাণ্ড। শনিবার সরজমিনে ওই বাড়িতে গিয়ে দেখা গেছে, বাড়ির দুটি টিনশেড ঘরের একটিতে থাকেন আনিচল হক ফরাজি এবং অপর ঘরটিতে ছেলে আবুল কাশেম। এখন তারা কেউ বাড়িতে নেই।